Rikunarita-ORG/Wikinium huggingface dataset:
# Ühend

|  |  |
| --- | --- |
|  |  *See artikkel räägib matemaatika mõistest, keemia mõiste kohta vaata artiklit keemiline ühend, keeleteaduse mõiste kohta vaata artiklit häälikuühend; anatoomia mõiste kohta vaata artiklit Ühend (anatoomia).* |

---

*Venni diagramm*: Hulkade *A* ja *B* ühend on joonisel kogu siniseks värvitud osa
Hulkade *A* ja *B* **ühendiks** ehk **summaks** nimetatakse matemaatikas hulka *A* ∪ *B*, mille elementideks on parajasti kõik hulga *A* ja kõik hulga *B* elemendid.

## Näiteid

* Hulkade {a, b, c, d} ja {b, d, e, f} ühendiks on hulk {a, b, c, d, e, f}.
* Vahemike (–100; 10) ja (–10; 100) ühendiks on vahemik (–100; 100).

## Vaata ka

* Ühisosa
* hulkade vahe
# NEC

|  |  |
| --- | --- |
|  |  *See artikkel räägib Jaapani ettevõttest, Hollandi jalgpalliklubi kohta vaata artiklit N.E.C..* |

---

NEC-i logo
**NEC** (jaapani 日本電気株式会社, Nippon Denki Kabushiki Kaisha) on Jaapani infotehnoloogiaettevõte.

Ettevõte asutati 1899. aastal ning algul tootis see telefone ja lüliteid.

1983. aastani kasutas ettevõte rahvusvaheliselt nime **Nippon Electric Company, Limited**.
# OpenSolaris

OpenSolaris|  |
| --- |
| OpenSolaris 2008.11 GNOME töölauaga |
| Ettevõte/arendaja |
Oracle Corporation |
| OS-i tootepere |
Solaris |
| Hetkeseis |
Arendamine lõpetatud |
| Stabiilne väljalase |
2008.05 / 13.05.2008  |
| Toetatud platvormid |
SPARC, IA-32, x86-64, ARM |
| Tuuma tüüp |
Monoliitne |
| Vaikekasutajaliides |
Java Desktop System |
| Litsents |
CDDL |
| Veebisait |
opensolaris.com |

**OpenSolaris** on tasuta aastal 2008 arvutifirma Sun Microsystems loodud UNIXi-laadne operatsioonisüsteem, mis põhineb Sun operatsioonisüsteemil Solaris. On mitmed uuenduslikud võimalused: ZFS, DTrace, Solaris Containers, Service Management Facility ja OpenSolaris Network Virtualization and Resource Control.

OpenSolaris toetab SPARC-i, x86-e, x64-e ja ARM-arhitektuuriga arvuteid ja servereid.

Levinumad OpenSolaris distributsioonid on BeleniX, Nexenta ja MilaX.

## Välislingid

* opensolaris.com - ametlik koduleht
* opensolaris.org
# Rakendustarkvara

**Rakendustarkvara** (ingl *application software*) hõlmab arvutiprogramme, mis on ette nähtud teatud kindla ülesande täitmiseks, näiteks tekstitöötluseks, tabelarvutuseks, pilditöötluseks, raamatupidamiseks jne.

Väiksemaid eriotstarbelisi tarkvararakendusi on hakatud nimetama äppideks (ingliskeelsest nimetusest *application* on igapäevakasutuses saanud lühend *app*, eesti keeles "äpp"). Laiemalt sai see lühivorm tuntuks seoses iOS App Store'i ilmumisega 2008. aastal. Äppe kasutatakse tavaliselt mobiilseadmete (nutitelefoni, tahvelarvuti) rakendustarkvara kontekstis. Paljud äpid on välja töötatud mõne kohaliku ettevõtte turunduskava osana, näiteks on mitu kaupluseketti (Tallinna Kaubamaja Grupp, Coop, Rimi, Lidl jt) toonud turule digitaalse kliendikaardina või ostupuldina kasutamiseks oma kliendiäpi, mille kasutajatele antakse teiste klientidega võrreldes rohkem või suuremaid soodustusi.

## Vaata ka

* Mobiilirakendus
* Tarkvara
* Süsteemitarkvara

## Viited

## Välislingid

* Coopi äpi tutvustus Coopi kodulehel
* Tallinna Kaubamaja Grupi Partnerkaardi äpi tutvustus Partnerkaardi kodulehel
* Rimi äpi tutvustus Rimi kodulehel
* Lidl Plusi äpi tutvustus Google Play äpipoes
# Serblased

Serblaste diasporaa
**Serblased** on lõunaslaavi rahvas, kelle asualaks on Balkani poolsaare kesk- ja lääneosa, põhiliselt Serbia, Montenegro, Bosnia ja Hertsegoviina ning mingil määral Horvaatia. Koguarvu hinnatakse umbes 10,5 miljonile. Enamik serblasi on õigeusklikud.

*
*
*
*

## Vaata ka

* Bosnia ja Hertsegoviina serblased

## Viited
# Neeger

**Neeger** (saksa keeles *Neger* < prantsuse keeles *nègre* < hispaania keeles *negro* < ladina keeles *niger* 'must') on sõna, millega tähistatakse Aafrikast pärit tumeda nahavärviga inimest.

Eestikeelses kirjanduses kasutati seda sõna esimest korda 1811. aastal Karl Ernst Bergi põhjaeestikeelses aabits-lugemikus "Uus ABD ja Luggemisse-Ramat".

> „Awrika-maal ellawad ennamiste Negrid ehk mora-rahwas. Need on werre polest mustad, nende hambad on walged ni kui walge-lu, silmad on selged ja terrawad ja juuksed willa arrolised, mustad, kahharad ja lühhikessed.“
>
>
>  –
>
>
>

Ingliskeelses kirjanduses on asendatud mõne neegritest rääkiva teose pealkiri poliitiliselt korrektsemaga. Selle mõju ulatub ka eesti keelde. Nii ilmus Agatha Christie klassikalise kriminaalromaani "Kümme väikest neegrit" uus eestikeelne väljaanne pealkirjaga "Ja ei jäänud teda ka" (Varrak, 2008).

2006. aasta õigekeelsussõnaraamatus oli märksõnal "neeger" märge "ei ole eesti keeles halvustav". 2013. aasta "Eesti õigekeelsussõnaraamatust" oli neutraalsuse märge eemaldatud. See oli ainus sõna õigekeelsussõnaraamatus, mille juures oli eraldi märge, et sõna ei ole halvustav.
Mitmed autorid ja meediaväljaanded on siiski hakanud eelistama sõnu "must", "aafriklane", "mustanahaline" ja "tumedanahaline". Naljatledes on kasutatud sõna "neeger" sellistes ametile viitavates liitsõnades nagu "leheneeger" ja "IT-neeger".

2015. aastal leidis Eesti Keele Instituut tekstikorpusi läbi töötades, et sõna on eesti keeles oma neutraalse tähenduse minetanud ning seda kasutatakse pigem halvustavas kontekstis, lisades seetõttu vastava märkuse seletavasse sõnaraamatusse. Neutraalse tähenduse on säilitanud "mustanahaline".

2022. aastal otsustas Tallinna ringkonnakohus raadio Sky Plus eetris edastatud mõttevahetuse ja sellele järgnenud reaktsiooni kohtuasjas, et sõna "neeger" on eesti keeles halvustava tähendusega.

## Vaata ka

* Mustanahalised
* Negriidne rass

## Viited

## Välislingid

* Eesti keele instituut: sõnal «neeger» ei ole solvavat tähendust, Postimees, 1. september 2008
* Urmas Sutrop. «neeger» on eesti keeles kindlasti halvustav, Postimees, 11. mai 2012
* Linnar Priimägi. Kuni elab ema veel, alles on ka emakeel
* Kari Käsper. «neeger» ja «mustlane» meedias, Postimees, 8. mai 2012
* Linnar Priimägi. Neegri-küsimusest. Keel ja Kirjandus 2013/1
* "Neeger" on muutunud solvavaks
* Aivar Aotäht. Süsimustad neegrid süsimustades kaabudes
# Bochumi Ruhri Ülikool

**Bochumi Ruhri Ülikool** (*Ruhr-Universität Bochum*, RUB) on ülikool, mis asub Bochumis Saksamaal.

Ülikool on asutatud aastal 1962. Aastal 2016 oli see suuruselt viies ülikool Saksamaal.

## Õppejõude

* professor Klaus Militzer
# Sofía Vergara

| Sofía Vergara |
| --- |
|  |
| Sünniaeg |
10. juuli 1972  |
| Amet |
näitleja, motell, teleprodutsent |
| Tegev |
1993- |

**Sofía Margarita Vergara** (sündinud 10. juulil 1972 Barranquillas Colombias) on Colombia-Ameerika näitleja, teleprodutsent ja modell.

Ta on tuntud Gloria Delgado-Pritchetti rollis telesarjas “Moodne perekond” (2009–2020).

## Välislingid

* Sofía Vergara andmekogus IMDb
# Leet

**Leet** või **Leetspeak** (sageli kirjutatud kujul **Leet** kui **1337**, või **13375p34k**, ka kujul **13375p33|<**) on kirjutussüsteem, mis on levinud peamiselt Internetis, eriti võrgumängudes, nt Counter-Strike, Half-Life, Half-Life 2 ja Team Fortress. Sõna "Leet" tuleneb ingliskeelsest sõnast "elite" tähenduses "parem kui teised"; lihtsamalt öeldes, keegi, kes mängib teistest mingit (arvuti)mängu paremini.

## Vaata ka

* Geek code
# Barbarism

**Barbarism** on võõrkeele elementide (sõnade või väljendite) kasutamine teises keeles.

Aja jooksul võib barbarism saada keele põhisõnavara osaks ning lakata olemast võõrelement.

## Vaata ka

* vulgarism
* släng
* eufemism

## Välislingid
# Chuck Norris

Chuck Norris 1986. aastal filmi "Delta Force" võtetel
**Carlos Ray Norris** (10. märts 1940 – 19. märts 2026) oli USA filminäitleja.

Norris on peamiselt tuntud telesarja "Walker, Texase korravalvur" ("Walker, Texas Ranger") nimitegelasena, kuid ta on mänginud ka sõjafilmides ("Delta Force", "Missing in Actioni" kolm osa), mis on taganud talle eriliselt karmi märulikangelase imidži.

Lisaks näitlejatööle on ta avaldanud raamatuid ning osalenud erinevates heategevus- ja ühiskondlikes algatustes. 2000. aastatel saavutas Chuck Norris laialdase tuntuse ka internetikultuuris levinud humoorikate „Chuck Norrise faktid“ kaudu, mis kujutavad teda liialdatult kõikvõimsa tegelasena.

## Osaline filmograafia

| Aasta | Pealkiri | Eestikeelne pealkiri | Karakter |
| --- | --- | --- | --- |
| 1972 | "Meng long guo jiang" ("Way of The Dragon") | "Draakoni tee" | Colt |
| 1984 | "Missing in Action" | "Kadunud tapluses" | James Braddock |
| 1985 | "Code of Silence" | "Vaikimise kood" | Eddie Cusack |
| 1985 | "Missing in Action 2: The Beginning" | "Kadunud tapluses 2: Algus" | James Braddock |
| 1986 | "Firewalker" | "Tulelkõndija" | Max Donigan |
| 1990 | "Delta Force | "Operatsioon Delta Force" | Scott McCoy |
| 1988 | "Hero and the Terror" | "Kangelane vs Terror" | Det. Danny O'Brien |
| 1988 | "Braddock: Missing in Action III" | "Kadunud tapluses 3: Braddock | James Braddock |
| 1990 | "Delta Force 2: The Colombian Connection" | "Operatsioon Delta Force 2" | Scott McCoy |
| 1991 | "The Hitman" | "Palgamõrtsukas" | Cliff Garret / Danny Grogan |
| 1996 | "Top dog" | "Tippkoer" | Jake Wilder |
| 1996 | "Forest Warrior" | "Metsasõdalane" | Jebediah McKenna |
| 2000 | "The President's Man" | "Presidendi mees" | Joshua McCord |
| 2002 | "The President's Man: A Line in the Sand" | "Presidendi mees 2" | Joshua McCord |
| 2004 | "Dodgeball: A True Underdog Story" | "Palliga allapoole vööd" | Tema ise |
| 2005 | "Walker, Texas Ranger: trial by fire" | "Walker, Texase korravalvur: tulejoonel" | Cordell Walker |
| 2005 | "The Cutter" | "Verised juveelid" | John Shepherd |
| 2012 | "The Expendables 2" | "Palgasõdurid 2" | Booker |
| 2020 | "Hawaii Five-0" | "Hawaii 5-0" | Major Lee Phillips (239. episood) |
| 2024 | "Agent Recon | "Agent Recon" | Kapten Alastair |

## Televisioonirollid (osaline)

| Aasta | Pealkiri | Eestikeelne pealkiri | Karakter |
| --- | --- | --- | --- |
| 1970 | "Room 222 | "Tuba 222" | Tema ise (episood 36: "Auhiilguse unistused") |
| 1986 | "Karate kommandos" | "Karate kommandos" | Tema ise |
| 1993 | "Wind in the Wire" | "Tuul traadis" | Tema ise |
| 1993-2001 | "Walker, Texas Ranger" | "Walker, Texase korravalvur" | Cordell Walker |
| 1999 | "Sons of thunder" | "Kõuepojad" | Cordell Walker |
| 2000 | "Martial Law" | "Martial Law" | Cordell Walker (episood 38: "Honor Among Strangers") |
| 2003 | "Yes, Dear" | "Jah, kallis" | Tema ise (episood 81: "Jimmy ja Chuck") |

## Viited

## Välislingid

* Ametlik veebileht
* ERR kultuur: Suri näitleja Chuck Norris
* Chuck Norris andmekogus IMDb (inglise)
# Ilmutus

**Ilmutus** religioonis kasutuseloleva mõistena tähendab transtsendentse Jumala vahetut tahteavaldust nähtavakssaamise, sõna või teo kaudu ja temast lähtunud sõnumit (teavet). Ilmutuse korral jõuab Jumala tahteavaldus või sõnum inimeseni vahendajate (prohvetite) kaudu. Ilmutus säilib ja levib suulise pärimusena või kirjalikul kujul, pühakirjana (Piibel, Tanah, Koraan). Ilmutusega seostub mütoloogiline arusaam pühakirja tekkest. Ilmutus on teistlike usundite lähtealus. Ka loomisakt on üks jumaliku ilmutuse vorme. Ristiusus on ilmutuseks ka isik, Jeesus Kristus, ilmutuse allikaks peetakse monoteismis Jumalat .

Teoloogias eristatakse universaalilmutust (soovitus kõigile) ja individuaalilmutust (ehk privaatilmutus, üksikisikule; näiteks unenägu).

Uku Masing samastab ilmutuse ja avastuse protsessid. Keskaja inimene ütles, et sai ilmutuse, teadlane ütleb, et tegi avastuse.

## Vaata ka

* epifaania
# Võistlustants

Võistlustantsu võistlus Ameerika Ühendriikides Massachusettsi Tehnoloogiainstituudi juures
**Võistlustants** ehk **tantsusport** on spordiala, milles võisteldakse peotantsude tantsimises. Kümme tantsitavat tantsu jagunevad Ladina-Ameerika ja standardtantsudeks. Võistlustantsu võistlustel jaotatakse tantsijad kategooriatesse vanuse ja tasemeklassi järgi.

## Võistlustantsud

### Standardtantsud

* Aeglane valss
* Tango
* Viini valss
* Aeglane fokstrott
* *Quickstep*

### Ladina-Ameerika tantsud

* Samba
* Tšatša
* Rumba
* Pasodoobel
* Džaiv

## Eestis

Eesti tantsuklubide ja tantsijate katusorganisatsiooniks on Eesti Tantsuspordi Liit (ETL) ja sellesse kuulub 45 tantsuklubi ja -kooli.

Eesti Tantsuspordi Liidu (edaspidi ETSL) määrustiku põhjal on võistlustantsus vanuserühmi kaksteist ja need kujunevad tantsupaari moodustanud tantsijate sünniaastate alusel järgmiselt:
1. Mudilased kuni 7-aastased.
2. Lapsed 1: kuni 8- või 9-aastased.
3. Lapsed 2: vanem partner saab jooksval kalendriaastal 10- või 11-aastaseks.
4. Juunior 1: 12- või 13-aastased.
5. Juunior 2: 14- või 15-aastased.
6. Noored: 16- kuni 18-aastased. 7. Noored 2: 19- kuni 21-aastased.
8. Täiskasvanute paarid, kus vanem partner saab jooksval kalendriaastal vähemalt 19-aastaseks.
Seeniorid alates 35. eluaastast (ETSL 2009, lk 7).

Kõik spordiala spetsiifikaga seotu on Eestis reguleeritud WDSF-i regulatsioonidega ja ETSL-i tantsuspordimäärustikuga.

## Tasemeklassid

Tasemeklassid ei ole seotud vanusega, vaid neid arvestatakse võistlustelt kogutud punktide põhjal. Madalamast tasemeklassist kõrgemasse jõudmiseks on vaja koguda 100 punkti.

* Algajad 2–4 tantsu
* E-klass 6 tantsu
* D-klass 8 tantsu
* C-klass 10 tantsu
* B-S-klass vabaklass
* *Tärniga paar* (\*) (tärniga paariks nimetatakse maailma tippvõistlustel stabiilselt finaali- või medalikohale tantsivat paari)

## Vaata ka

* Tantsusammud
* Seltskonnatants

## Viited
# Frisbi

Frisbi firmalt Wham-O.
**Frisbi** ehk **lendav taldrik** (ka *frisbee*) on tavaliselt plastmassist valmistatud spordivahend, mis on õhukese lameda ja üles painutatud servadega ketta kujuline, diameetriga 20–25 cm.

Spordialadest kasutatakse frisbit näiteks kettagolfis ja võistkondlikus taldrikulennutamises, lendtaldrikuid pruugitakse ka koeraspordis. Levinum on frisbi siiski ajaviitevahendina, mida vabas õhus üksteisele visatakse, muuhulgas on see populaarne rannatarve.

Teadaolevalt pikima taldrikuviske au kuulub David Wigginsile, kes heitis taldriku 225,0 meetri kaugusele.

## Nimi

Frisbi eestikeelne nimetus *lendav taldrik* on tulnud taldrikukujulistest tundmatutest lendavatest objektidest ehk ufodest. Inglise keeles on nende nimetused tänapäeval siiski erinevad: frisbi nimetus on tavaliselt *flying disc*, ufodel aga *flying saucer*. Nimetus *frisbi* tuleneb nimest *Frisbee*, mida inglise keeles kasutatakse küll frisbide üldnimetusena, kuid mis on mänguasjafirma Wham-O registreeritud kaubamärk.

## Ajalugu

Frisbid leiutas ameeriklane Fred Morrison 1938. aastal, kui koos oma tulevase abikaasa Lucile'iga California osariigis Santa Monica rannas viibides lennutasid nad edasi-tagasi koogivormi. Keegi rannalistest pakkus neile viiesendise koogivormi eest 25 senti. Morrisonid tegelesid algeliste frisbide müügiga Teise maailmasõjani, mille ajal Morrison teenis USA õhuväes, sattudes ka sõjavangi. Sel ajal visandas ta paremate lennuomadustega ketta. 1948. aastaks hakkasid Morrison ja tema äripartner Warren Franscioni pärast mitmete prototüüpide katsetamist tootma plastmassist frisbisid, mille nad 1947. aastal puhkenud ufohulluse ajel nimetasid lendavateks taldrikuteks (Flyin-Saucer).

1957. aastal müüs Morrison õigused Wham-O-le, mille üks omanikke Richard Knerr andis tootele nimeks Frisbee, kuna lähikonna üliõpilased kutsusid seda nõnda pirukatootja Frisbie Pie Company järgi. 1958. aastal sai Morrison oma leiutisele patendi; 1982. aastal ütles ta ühes intervjuus, et oli saanud patenditasudena üle 2 miljoni USA dollari. Frisbide tänapäevase suure leviku taga oli 1964. aastal Wham-O turundusjuhiks palgatud Edward Headrick, kes parandas veelgi taldriku lennuomadusi, rajas mitu taldrikuspordiala (sh kettagolfi) ja asutas Rahvusvahelise Frisbiliidu (International Frisbee Association).

## Välislingid

* Lennuketta sport Eestis Eesti Spordiregister
# 1952. aasta taliolümpiamängud

**1952. aasta taliolümpiamängud** olid VI taliolümpiamängud, mis toimusid 14.–25. veebruarini 1952 Norra pealinnas Oslos.

Oslo sai esimese põhjamaa ja esimese pealinnana taliolümpiamängude korraldamise õigused ROK-i 40. istungil Stockholmis 1947. aastal. Teised kandideerinud linnad olid Cortina d'Ampezzo (Itaalia) ja Lake Placid (USA).

## Spordialad

Olümpiamängudel jagati välja 22 komplekti medaleid.

* Iluuisutamine (3)
* Jäähoki (1)
* Murdmaasuusatamine (4)
* Suusahüpped (1)
* Kahevõistlus (1)
* Kiiruisutamine (4)
* Mäesuusatamine (6)
* Bobisõit (2)
# Pikkus

|  |  |
| --- | --- |
|  |  *See artikkel räägib füüsikalisest suurusest; geograafia mõiste kohta vaata artiklit geograafiline pikkus; geomeetria mõiste kohta vaata artiklit Pikkus (matemaatika); pikkuse all võidakse mõista ka vektori pikkust, jada pikkust või sõne pikkust; ajalise pikkuse kohta vaata artiklit Kestus* |

---

**Pikkus** on füüsikaline suurus, mis kirjeldab keha lineaar- ehk joonmõõtmeid.

Pikkus on rahvusvahelises suuruste süsteemis üks seitsmest põhisuurusest. Pikkuse tähis on WIKINIUM\_MATH\_PH\_0 , mis tuleneb ladina keele sõnast *longitūdō* (pikkus, kestus). Pikkuse mõõtühik SI-süsteemis on meeter (tähis m).

## Vaata ka

* Laeva üldpikkus ja Laevamõõdud
* Lainepikkus
* Pikkusühik
* Pikkuste suurusjärgud
* Teepikkus

## Viited
# Rahvusvaheline suuruste süsteem

**Rahvusvaheline suuruste süsteem** (*International System of Quantities*, **ISQ**) on füüsikaliste suuruste süsteem, mis on aluseks
rahvusvahelise mõõtühikute süsteemile (SI). See suuruste süsteem on avaldatud rahvusvaheliste standardite sarjas ISO/IEC 80000.

## Põhisuurused

SI baasühikute vahelised metroloogilised sõltuvused
ISQ defineerib põhisuurustena seitse füüsikalist suurust: aeg, pikkus, mass, elektrivoolu tugevus, temperatuur, ainehulk ja valgustugevus. Kõik teised füüsikalised suurused tuletatakse põhisuurustest. Füüsikalised põhisuurused valitakse kokkuleppe kohaselt nii, et need ei avalduks teiste antud süsteemi kuuluvate suuruste kaudu.

Vastavalt ISQ standardile ISO 80000-1 tähistatakse põhisuuruseid ja teisi füüsikalisi suurusi kursiivkirjas (kaldkirjas) tähtedega. Kokkuleppe kohaselt tähistatakse dimensioone püstkirjas suurtähtedega seriifideta kirjas ehk plokk-kirjas. Igale dimensioonile vastab kindel mõõtühik. Mõõtühikute tähised on püstkirjas.

| Põhisuurus | Suuruse tähis | Dimensiooni tähis | SI ühik | Ühiku tähis |
| --- | --- | --- | --- | --- |
| pikkus |  WIKINIUM\_MATH\_PH\_0  |  WIKINIUM\_MATH\_PH\_2  | meeter | m |
| mass |  WIKINIUM\_MATH\_PH\_4  |  WIKINIUM\_MATH\_PH\_6  | kilogramm | kg |
| aeg |  WIKINIUM\_MATH\_PH\_8  |  WIKINIUM\_MATH\_PH\_10  | sekund | s |
| elektrivoolu tugevus |  WIKINIUM\_MATH\_PH\_12  |  WIKINIUM\_MATH\_PH\_14  | amper | A |
| temperatuur |  WIKINIUM\_MATH\_PH\_16  |  WIKINIUM\_MATH\_PH\_18  | kelvin | K |
| ainehulk |  WIKINIUM\_MATH\_PH\_20  |  WIKINIUM\_MATH\_PH\_22  | mool | mol |
| valgustugevus |  WIKINIUM\_MATH\_PH\_24  |  WIKINIUM\_MATH\_PH\_26  | kandela | cd |

## Tuletatud suurused

Tuletatud suurused on suuruste süsteemi kuuluvad füüsikalised suurused, mida määratletakse antud süsteemi põhisuuruste abil.

Tuletatud suuruse dimensiooni tähis koosneb põhisuuruste astendatud dimensioonide korrutisest vastavalt tuletatud suuruse definitsioonile. Tuletatud suuruse dimensiooni märgitakse kujul WIKINIUM\_MATH\_PH\_28 , kus dimensioonide astendajad võivad olla positiivsed, negatiivsed või võrdsed nulliga. Dimensiooni sümboli võib kirjutamata jätta, kui tema astendaja on võrdne nulliga. Suurus dimensiooniga 1 (üks) on dimensioonita suurus (selle dimensiooni korral on kõikide põhisuuruste dimensioonide astendajad võrdsed nulliga).

Järgmises tabelis on loetletud mõned ISQ-s defineeritud füüsikalised suurused.

| Tuletatud suurus | Dimensiooni tähis |
| --- | --- |
| nurk |  WIKINIUM\_MATH\_PH\_30  |
| ruuminurk |  WIKINIUM\_MATH\_PH\_32  |
| sagedus |  WIKINIUM\_MATH\_PH\_34  |
| jõud |  WIKINIUM\_MATH\_PH\_36  |
| rõhk |  WIKINIUM\_MATH\_PH\_38  |
| kiirus |  WIKINIUM\_MATH\_PH\_40  |
| pindala |  WIKINIUM\_MATH\_PH\_42  |
| ruumala |  WIKINIUM\_MATH\_PH\_44  |
| kiirendus |  WIKINIUM\_MATH\_PH\_46  |

## Vaata ka

* Füüsikaline suurus
* Mõõtühik
* Rahvusvaheline mõõtühikute süsteem

## Viited
# William Thomson

|  |  |
| --- | --- |
|  |  *See artikkel räägib füüsikust; maadleja kohta vaata artiklit William Thompson* |

---

| Parun Kelvin |
| --- |
| William Thomson |
| Sündinud |
26. juuni 1824 Belfast, Iirimaa |
| Surnud |
17. detsember 1907 Largs, Ayrshire, Šotimaa |
| *Alma mater* | * Kuninglik Belfasti Akadeemiline Institutsioon
* Glasgow' Ülikool
* Cambridge'i Ülikooli Peterhouse'i kolledž
 |
| Teadlaskarjäär |
| Tunnustus | * Esimene Smithi auhind (1845)
* Kuninglik medal (1856)
* Keithi medal (1864)
* Matteucci medal (1876)
* Alberti medal (1879)
* Copley medal (1883)
* John Fritzi medal (1905)
 |
| Autogramm |
|  |

**William Thomson, esimene parun Kelvin** (Largsi parun Kelvin), tuntud kui **lord Kelvin**, (26. juuni 1824 Belfast – 17. detsember 1907 Largs) oli iiri-šoti füüsik, matemaatik ja insener.

Teda tuntakse eelkõige tema termodünaamika-, elektri- ja matemaatikaalaste tööde järgi. Thomson võttis kasutusele absoluutse temperatuuri mõiste ja koostas temperatuuriskaala, mille kraad võrdub Celsiuse skaala kraadiga, kuid alguspunkt märgib absoluutset nulltemperatuuri (–273,15 °C).

Thomson sõnastas ümber termodünaamika teise seaduse ning avastas termoelektrilise nähtuse – Thomsoni efekti.

## Tunnustus

* 1892 Helmholtzi medal
* 1902 Tartu Ülikooli auliige

Tema järgi on nimetuse saanud temperatuuri mõõtühik kelvin.

## Välislingid

* Vapp
# Nabemono

Shabu-shabu on toidukraami supipatta pistmine ja väljavõtmine söögikorra ajal
**Nabemono** (jaapani keeles 鍋物 *nabemono* 'potivärk') on jaapani supipada ja söögilauatraditsioon, kus laua keskel olevale pliidile paigutatud kuumast potist tõstetakse ja süüakse üheskoos suppi. Söögikorra ajal lisatakse traditsiooniliselt rauast või savist supipatta ükshaaval köögivilju, liha, nuudleid vm söögikraami, supi keetmine ise võib olla täielikult või osaliselt söögikorra osa, eri koostisosi võib lisada järjest juurde või siis keeta supipajas ükshaaval, võtta kohe pärast keemist välja ja süüa.

Nabemono on külma perioodi söök ning seda peetakse üheks kõige seltskondlikumaks einestamisviisiks pereringis või sõpradega.

## Vaata ka

* Sukiyaki
* Shabu-shabu
# Brigit

**Brigit** ehk **Brigid** oli keldi mütoloogias ravitsemis- ja viljakusejumalanna, kes aitas naisi sünnitusel.

Teda kummardati laialdaselt Iirimaal ja Britannias, kus teda tunti tõenäoliselt Brigantia nime all.. Põhja-Inglismaal oli Brigantia enne roomlaste sissetungi valitseva hõimu, brigantide, peajumalanna. Teda seostati vee, sõja ja ravitsemisega, aga ka jõukusega. Prantsusmaal kandis ta Brigindo nime. Teda austati Imbolci pidustuste ajal 1. veebruaril, ajal, mil uted poegisid.

Ta oli abielus jumal Bresiga ning sünnitas talle kolm poega. Brigit oli Lugi õde ja Dagda tütar. Tihti esineb Brigid ka oma ema Anu teisendina, mis tähendab, et nad olid tõenäoliselt ühe ja sama emajumalanna eri aspektid.

Ta oli oluline viljakusjumalanna ja ravija, kaitses sünnitavaid naisi ning oskas tulevikku ennustada. Ta oli ka seppade ja poeetide kaitsejanna, olles tihedalt seotud bardidega. Ta oli seotud pühade kaevudega ja ka Brenti jõgi sai tema järgi nime.

Püha Brigid või Püha Bride, üks Iirimaa kaitsepühakuid, võis olla enne ristiusu vastuvõtmist jumalanna Brigid preestrinna.

## Viited